Hvordan kommer man til flyplassen i Oslo?
For å komme seg til Gardermoen, kan reisende benytte seg av Flytoget, NSBs tog eller en av de mange flybussene. Flytoget bruker bare cirka 25 minutter fra Oslo S til Oslo lufthavn Gardermoen og går også fra Nationaltheatret, Skøyen og Lysaker, og koster cirka 200 NOK per vei. NSBs tog bruker mellom 40 og 60 minutter på samme strekning og koster cirka halvparten. Flybussene går fra de fleste bydeler i hovedstaden. De bruker mellom 60 og 90 minutter til flyplassen, avhengig av hvor man reiser fra, og koster cirka 200 NOK til Gardermoen. Det går også an å ta taxi med en fastpris på rundt 700 NOK fra adresser innen Oslo Kommune. Det tar cirka cirka like lang tid med både flybuss og tog fra NSB, med tilhørende shuttlebuss, for å komme seg til Torp. Begge koster rundt 250 NOK og går fra både Bussterminalen og Sentralbanestasjonen.